Volumen – vodena matematika

1. Bazen ima dimenzije 50 m, 20 m i 2 m. Koliki je volumen vode ako je bazen napunjen do polovice. Koliko je to litara?

2. Staklena posuda u obliku kocke ima duljinu brida 12 dm. Koliki je volumen vode ako je trećina posude prazna?

3. Staklena posuda napunjena je vodom kako je to prikazano na slici. Kako ćemo izračunati koliki je volumen kamena uronjenoga u vodu?

15 cm

12 cm

3 cm

18 cm

4. Tri uzastopna broja čiji je zbroj jednak 273 cm ujedno su mjere staklene posude u centimetrima koja je napunjena vodom do polovice. Koliki je volumen vode u posudi?

5. Koliko kamena volumena 13 cm³ treba uroniti u posudu oblika kocke da bi voda iz posude izlazila van? Brid je kocke duljine 18 cm.

6. Čašu kvadratnoga oblika (a = 6 cm, b = 4 cm, c = 8 cm) do polovice smo napunili vodom. Za koliko se voda podigla u čaši ako smo dodali 24 cm³ pijeska?

7. Kako možeš napuniti posudu od 40 l ako na raspolaganju imaš prazne posude od 7 l, 3 l i
2 l? Nađi barem pet kombinacija.

8. Jurica s pomoću cijevi puni svoj vrtni bazen. U 4 minute kroz cijev isteče 32 litre vode. Koliko litara vode stane u bazen ako se on napuni za 40 minuta?

Prikaži volumen bazena u m³.

9. Tijekom zime Antunu je pukla vodovodna cijev. U jednoj minuti kroz cijev isteče 38 l vode. Koliko je litara vode isteklo od prijave kvara do dolaska vodoinstalatera? Kvar je prijavljen u 8 sati i 55 minuta, a vodoinstalater je stigao u 10 sati i 38 minuta.

10. Bazen dimenzija 40 m, 10 m i 2 m treba biti napunjen u 30 minuta. Kroz jednu cijev u jednoj minuti isteče 200 l vode. S kojim je najmanjim brojem cijevi potrebno puniti bazen da se on napuni na vrijeme?